  Виталий Пронин 10 марта 2011 — 17:44 Тулыс гырон-кизён ужъёсты ортчытыны гурт возёсъёслы эстиськон пичигес дунын висъяськоз. Сыче юрттэт сётыны чакла Росси кивалтэт. Та вакытлы кун ласянь чакламын ни, коня эстиськон басьтоз соиз яке таиз улос. Юнматэмын лыдпус элькунмы понна но. Эстиськонлы дунъёс мултэс вылиын возиськемен, соосты чаклан-эскерон уж борды басьтиськизы Россилэн кивалтисьёсыз. Мувой компаниослэн кивалтисьёссылы чурыт кылзэ вераз но интыосын ужрадъёс кутыны косиз премьер-министр Владимир Путин. Элькунамы югдур буйгамон овол. Дунъёс, кунысьтымы шоро-куспо лыдпусъёсын чошатыса, вылиынгес. Соин ик гурт возёсъёслэн кысык вакытэ кун юрттэтлы кулэяськонзы бадзым. ВЛАДИМИР НЕВОСТРУЕВ, КУН КЕНЕШЛЭН ТОРОЕЗЛЭН ВОШТИСЕЗ: "Уже лэсьтэмын разнарядка регионъёслы. Гурт ужась хозяйствоослы висъямын луоз льготной топливо, шуом, 10 процентлы дунтэмгес, чем со вал первый ноябре 2010 года. Со постановлениея асьме товаропроизводительёс басьтозы 15 сюрс 159 тонна кизер эстиськон. Со, конечно, ожытгес." "Мынам Удмуртие" телеканал.  